Κώστας Μπάρκας

Ο Κώστας Μπάρκας (Φιλιππιάδα, 1981) είναι Έλληνας πολιτικός και βουλευτής του ΣΥΡΙΖΑ της Εκλογικής περιφέρειας Πρέβεζας από τον Ιούνιο 2012. Έχει διατελέσει υφυπουργός Εργασίας, Κοινωνικής Ασφάλισης και Κοινωνικής Αλληλεγγύης. Είναι ο βουλευτής Πρέβεζας με τη μεγαλύτερη συνεχόμενη θητεία στο ελληνικό κοινοβούλιο. 

 Βιογραφικά στοιχεία 
Είναι απόφοιτος της σχολής Γεωπονίας του τμήματος Ζωϊκής Παραγωγής του τέως ΤΕΙ Ηπείρου, νυν Πανεπιστημίου Ιωαννίνων.

Επίσης σπούδασε Δημοσιογραφία σε ιδιωτική σχολή της Αθήνας.

Εργάστηκε ως υπεύθυνος παραγωγής σε διάφορες μονάδες κτηνοτροφίας του Νομού Πρέβεζας και ως δημοσιογράφος στην εφημερίδα «Αυγή», στο ελεύθερο πολιτικό ρεπορτάζ. 

Είναι παντρεμένος με τη δικηγόρο Αναστασία Παπαϊωάννου και έχουν αποκτήσει μία κόρη. 

 Πολιτική σταδιοδρομία 
Οργανώθηκε από τα μαθητικά του χρόνια στη Νεολαία Συνασπισμού. Ανέπτυξε δράσεις στο πλαίσιο του Συλλόγου Φοιτητών αναφορικά με τα προβλήματα των ΤΕΙ και την απόπειρα υποβάθμισης και ιδιωτικοποίησης της ανώτατης εκπαίδευσης. Την ίδια περίοδο συμμετείχε ενεργά στο Ευρωπαϊκό Κοινωνικό Φόρουμ και στα κινήματα κατά της νεοφιλελεύθερης παγκοσμιοποίησης.

Μέλος της Κεντρικής Επιτροπής του ΣΥΡΙΖΑ από τον Ιούλιο του 2013 έως και τον Μάιο 2021. Εκλέχθηκε βουλευτής Πρέβεζας έξι φορές: τον Ιούνιο του 2012, τον Ιανουάριο και τον Σεπτέμβριο του 2015, τον Ιούλιο του 2019, τον Μάιο του 2023, καθώς και τον Ιούνιο του 2023. Είναι ο πρώτος κατά σειρά βουλευτής Πρέβεζας με τη μεγαλύτερη συνεχόμενη θητεία ( ημέρες ή 12 χρόνια και 8 μήνες), ακολουθούμενος από τον Αναστάσιο Μπάλκο.

Διετέλεσε μέλος της Διαρκούς Επιτροπής Κοινωνικών Υποθέσεων και μέλος της Διαρκούς Επιτροπής Εθνικής Άμυνας και Εξωτερικών Υποθέσεων. Διετέλεσε, επίσης, μέλος της Ειδικής Μόνιμης Επιτροπής για την Παρακολούθηση του Σωφρονιστικού Συστήματος και μέλος της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου.

Αντιπρόεδρος της Ειδικής Μόνιμης Επιτροπής Έρευνας και Τεχνολογίας.

Μέλος της Διαρκής Επιτροπής Δημόσιας Διοίκησης, Δημόσιας Τάξης και Δικαιοσύνης.

Μέλος της Ειδικής Διαρκής Επιτροπής Ευρωπαϊκών Υποθέσεων.

Μέλος της Διαρκής Επιτροπής Οικονομικών Υποθέσεων.

Τομεάρχης Προστασίας του Πολίτη από τον Οκτώβριο του 2023.

Αναπληρωτής Κοινοβουλεύτικός Εκρπόσωπος από τον Νοέμβριο του 2024.

Από τις 15 Φεβρουαρίου του 2019 έως τις 9 Ιουλίου 2019 διετέλεσε Yφυπουργός Εργασίας, Κοινωνικής Ασφάλισης και Κοινωνικής Αλληλεγγύης στην κυβέρνηση του Αλέξη Τσίπρα.

 Παραπομπές 

 Εξωτερικοί σύνδεσμοι 
 Επίσημος ιστότοπος

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Πρέβεζας
Κατηγορία:Έλληνες υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης